Tiener met mes by Stellenbosch-skool aangevalArgieffoto ŉ 16-jarige is Dinsdagoggend na ŉ hospitaal geneem ná hy met ŉ mes gesteek is by ŉ skool in Stellenbosch in die Wes-Kaap. Russel Meiring, woordvoerder van ER24, het gesê paramedici het omstreeks 11:00 by die toneel opgedaag. Veiligheidsbeamptes was reeds op die toneel. “Die seun het ŉ meswond in sy rug en gesig opgedoen. Hy is op die toneel behandel en na ŉ provinsiale hospitaal geneem vir verdere behandeling.” Die omstandighede rondom die voorval is nog nie bekend nie.